

**บันทึกข้อตกลงความร่วมมือพัฒนากำลังคนด้านอาชีวศึกษา**

**ระหว่าง**

**สถาบันการอาชีวศึกษาภาคกลาง 2**

**กับ**

**บริษัท จีเนียส เทคนิค เอ็นจิเนียริ่ง จำกัด**

**บันทึกข้อตกลงฉบับนี้ทำขึ้นระหว่าง**

ก) วิทยาลัยเทคนิคลพบุรี สถาบันการอาชีวศึกษาภาคกลาง 2 ตั้งอยู่เลขที่ ๓๒๓ ถนนนารายณ์มหาราช ตำบลทะเลชุบศร อำเภอเมือง จังหวัดลพบุรี ๑๕๐๐๐ ซึ่งต่อไปในบันทึกข้อตกลงเรียกว่า **“สถานศึกษา”** ฝ่ายหนึ่งกับ

ข) บริษัท จีเนียส เทคนิค เอ็นจิเนียริ่ง จำกัด ตั้งอยู่ที่ 26 ซอยรามคำแหง 118 แยก 46-10   
ถนนรามคำแหง แขวงสะพานสูง เขตสะพานสูง กรุงเทพมหานคร 10240 ซึ่งต่อไปในบันทึกข้อตกลงนี้เรียกว่า **“สถานประกอบการ”** อีกฝ่ายหนึ่งโดยที่วิทยาลัยเทคนิคลพบุรี ซึ่งเป็นสถานศึกษาในสังกัดสถาบัน  
การอาชีวศึกษาภาคกลาง 2 สำนักงานคณะกรรมการการอาชีวศึกษา กระทรวงศึกษาธิการ มีอำนาจหน้าที่  
ในการจัดการอาชีวศึกษาและฝึกอบรมวิชาชีพ เพื่อผลิตบุคลากรในระดับฝีมือ ระดับเทคนิคและระดับเทคโนโลยี ร่วมกับ บริษัท จีเนียส เทคนิค เอ็นจิเนียริ่ง จำกัด ได้ทำบันทึกข้อตกลงความร่วมมือทางวิชาการโดยมีรายละเอียดดังต่อไปนี้

**ข้อที่ 1 วัตถุประสงค์**

1. เพื่อสนับสนุนการพัฒนา การผลิตกำลังด้านอาชีวศึกษาของสำนักงานคณะกรรมการการอาชีวศึกษาอย่างเป็นระบบและต่อเนื่อง

2. เพื่อร่วมดำเนินการจัดทำและพัฒนาหลักสูตรรูปแบบการมีส่วนร่วม โดยผู้ใช้ร่วมคิด ผู้ผลิตร่วมสร้าง เพื่อให้ผู้จบการศึกษามีความรู้ ทักษะ ตรงตามความต้องการของสถานประกอบการ

3. เพื่อร่วมกันผลิตนักศึกษาและนักเทคโนโลยีระดับปริญญาตรีให้มีความรู้ ความสามารถด้านทฤษฎีและด้านการปฏิบัติ มีความเชี่ยวชาญเฉพาะทาง ตรงตามความต้องการของสถานประกอบการและภาคอุตสาหกรรม

4. เพื่อประสานความร่วมมือในการพัฒนากำลังคนให้มีคุณภาพ มีความรู้ ทักษะ และความก้าวทันเทคโนโลยี

**ข้อที่ 2 แนวทางความร่วมมือ**

สถานประกอบการและสาขาวิชาเทคโนโลยีไฟฟ้า วิทยาลัยเทคนิคลพบุรี สถาบันการอาชีวศึกษาภาคกลาง 2 จะให้ความร่วมมือกันในการผลิตกำลังคน ดังนี้

1. ร่วมพัฒนาหลักสูตรและกระบวนการจัดการเรียนการสอน

2. พัฒนาครู – อาจารย์ของวิทยาลัย โดยร่วมมือกับสถานศึกษาในการจัดทำหลักสูตรฝึกอบรมครู อาจารย์ และหลักสูตรการฝึกงานของนักศึกษา

3. สนับสนุน และส่งเสริมการฝึกประสบการณ์และอาชีพของนักศึกษาและจัดทำแผนการฝึกอาชีพของนักศึกษาตามความเหมาะสม

4. ให้ความร่วมมือในการพัฒนากำลังคนด้านวิชาชีพในสถานประกอบการ

5. ร่วมมือกับสถานศึกษา ติดตาม ประเมินผล และปรับปรุง การประสานความร่วมมือให้เป็นไปอย่างมีประสิทธิภาพ

**ข้อที่ 3 ความรับผิดชอบร่วมกัน**

1. วิทยาลัยเทคนิคลพบุรี สังกัดสถาบันการอาชีวศึกษาภาคกลาง 2

- พัฒนาหลักสูตร โดยร่วมมือกับสถานประกอบการในการจัดการเรียนการสอนให้เป็นไปตามความต้องการของตลาดแรงงาน

- จัดทำหลักสูตรการพัฒนาครู – อาจารย์ และหลักสูตรการฝึกงานของนักศึกษาโดยความร่วมมือกับสถานประกอบการ

- จัดครู อาจารย์ และนักศึกษา เข้ารับการฝึกอบรม ฝึกงานตามระยะเวลา และตามเงื่อนไขที่กำหนด

- จัดเจ้าหน้าที่ร่วมกันระหว่างวิทยาลัยกับสถานประกอบการ ในการติดตามผลและปรับปรุงการประสานความร่วมมือให้เป็นไปอย่างมีประสิทธิภาพตลอดโครงการ

- พัฒนากำลังคนในสถานประกอบการด้านวิชาชีพ เช่น โครงการยกระดับฝีมือแรงงานเป็นต้น

2. ความรับผิดชอบของสถานประกอบการ

- ให้ความร่วมมือกับสถานศึกษาในการพัฒนาหลักสูตร

- ร่วมมือกับสถานศึกษา ในการจัดทำหลักสูตรฝึกอบรมครู อาจารย์ และหลักสูตรการฝึกงานของนักศึกษา

- ร่วมมือกับสถานศึกษาในการจัดฝึกอบรมครู อาจารย์ และจัดทำแผนการฝึกอาชีพของนักศึกษาตามความเหมาะสม

- ร่วมมือกับสถานศึกษา ติดตาม ประเมินผล และปรับปรุง การประสานความร่วมมือให้เป็นไปอย่างมีประสิทธิภาพ

- ให้ความร่วมมือในการพัฒนากำลังคนด้านวิชาชีพในสถานประกอบการ

- จัดห้องเรียนเพื่อทำการเรียนการสอนในวันเสาร์หรือวันอาทิตย์ตามความเหมาะสม

**ข้อที่ 4 การแก้ไขเปลี่ยนแปลง และยกเลิกบันทึกข้อตกลงความร่วมมือ**

1. การแก้ไขเปลี่ยนแปลงบันทึกข้อตกลงความร่วมมือจะกระทำได้เมื่อคณะผู้บริหารทั้งสองฝ่ายเห็นชอบร่วมกัน

2. หากฝ่ายใดฝ่ายหนึ่งหรือทั้งสองฝ่ายมีความประสงค์ที่จะเปลี่ยนแปลงแก้ไขรายละเอียดของบันทึกข้อตกลงความร่วมมือจะต้องแจ้งให้อีกฝ่ายหนึ่งรับทราบในเวลาอันสมควร และเมื่อทั้งสองฝ่ายเห็นชอบร่วมมือกันในประเด็นที่ขอเปลี่ยนแปลงให้ทำเป็นลายลักษณ์อักษร และให้ถือเป็นเอกสารแนบท้ายบันทึกข้อตกลงความร่วมมือฉบับนี้ โดยมีผลบังคับในวันที่ตกลงจัดทำเป็นหนังสือ กรณีที่การขอยกเลิกบันทึกข้อตกลงความร่วมมือจะต้องแจ้งให้อีกฝ่ายหนึ่งทราบล่วงหน้าเป็นลายลักษณ์อักษร อย่างน้อย 90 วัน ทั้งนี้ทั้งสองฝ่ายจะต้องดำเนินการในเรื่องที่ผูกพันหรือค้างไว้ให้เสร็จเรียบร้อยก่อน

**ข้อที่ 5 ระยะเวลาความร่วมมือ**

ข้อตกลงความร่วมมือมีผลตั้งแต่สองฝ่าย ได้ลงนามบันทึกข้อตกลงร่วมกัน ตั้งแต่ปีการศึกษา 2563 เป็นต้นไป และต่อเนื่องอย่างน้อย 5 ปี

**ข้อที่ 6 การลงนามความร่วมมือ**

เพื่อแสดงเจตนารมณ์ และความตั้งใจจริงทั้งสองฝ่าย ในการพัฒนากำลังคนอาชีวศึกษาไปสู่ความเป็นเลิศทางวิชาการ จึงได้ลงนามร่วมกัน ณ วันที่ 19 กันยายน 2562

**สถาบันการอาชีวศึกษาภาคกลาง 2 บริษัท จีเนียส เทคนิค เอ็นจิเนียริ่ง จำกัด**

ลงชื่อ ................................................... ลงชื่อ ...................................................

(นายเรวัช ศรีแสงอ่อน) (นายกฤษณ์ ชวะณิชย์)

ผู้อำนวยการวิทยาลัยเทคนิคลพบุรี รักษาราชการแทน ตำแหน่ง กรรมการ

ผู้อำนวยการสถาบันการอาชีวศึกษาภาคกลาง 2

ลงชื่อ ..................................................(พยาน) ลงชื่อ ...................................................(พยาน)

(นายมนตร สุวรรณภักดีจิต) (นางสาวศิรินทิพย์ มีศิริ)

รองผู้อำนวยการวิทยาลัยเทคนิคลพบุรี ตำแหน่ง ฝ่ายบุคคล

ทำหน้าที่ รองผู้อำนวยการสถาบันการอาชีวศึกษา